ाणी वायुरोध से छूट कर हर्षित और प्रसन्न हुए। इसके बाद यश, वीर्य, ऐश्वर्य, श्री, ज्ञान और वैराग्य से भूषित त्रिमूत्तिधारी त्रैलोक्य धाम और देवों के पूज्य श्री ब्रह्मदेव - पवन की प्रसन्नता के लिए - देवताओं
से बोले - हे इन्द्र ! हे अग्ने ! हे वरुण ! हे महेश्वर ! हे धनेश्वर ! यद्यपि तुम सब ज्ञानवान् हो तो भी जो मैं हित की बात कहता हूँ उसे सुना । देखो, यह बालक तुम्हारा काम करेगा इसलिए, इसके पिता को सन्तुष्ट करने को, तुम सब वरदान दो।
तब पहले इन्द्र प्रसन्नमुख हो कमलों की माला देकर बोले - मेरे वज्र से इस लड़के की ठोढ़ी टेढ़ी हो गई है, इसलिए आज से इसका नाम 'हनुमान्' हो गया । अब मेरे वज्र से इसका कभी घात न होगा । फिर सूर्यनारायण बोले- इसको मैं अपने तेज की सौवीं कला देता हूँ। इसमें जब शास्त्रों के पढ़ने की शक्ति होगी तब मैं इसको शास्त्र पढ़ाऊँगा जिससे यह वाग्मी होगा। वरुण बोले- मेरे पाश और जल से भी दस लाख वर्ष तक इस की मृत्यु न होगी। यमराज ने कहा- मेरे दण्ड से इसका बाल भी बाँका न होगा और न कोई रोग इसे पीड़ा देगा । फिर कुवेर बोले- मैं सन्तुष्ट होकर इसे वर देता हूँ कि संग्राम में इसे दुःख न होगा और मेरी गदा की चोट भी इसे न लगेगी । श्रीशङ्कर ने भी कहा - मेरे त्रिशुल और पाशुपतास्त्र से यह न मारा जायगा । विश्वकर्मा बोले- मेरे बनाये जो अच्छे अच्छे शस्त्र हैं उनसे इसका कोई भी अङ्गभङ्ग न होगा। यह चिरंजीवी होगा । फिर ब्रह्मा ने कहा- यह बालक दीर्घायु, महात्मा और सब ब्रह्मदण्डों से अवध्य होगा। इस तरह जगत् के गुरु चतुर्मुख ब्रह्मा देवों के वरों को सुनकर इषित हो वायु से बोले - हे वायो ! यह तुम्हारा पुत्र मारुति शत्रुओं को भय देनेवाला और मित्रों को अभय करनेवाला तथा अजेय, कामरूप, कामचारी कामगामी, अव्याहत गतिवाला, बानरों में श्रेष्ठ
तथा कीर्तिमान् होगा। यह संग्राम में रावण के नाश के लिए राम के हितकारक रोमांचकारी काम करेगा । करेगा। इतना कह कर वायु से विदा हो, और देवों को साथ लेकर, ब्रह्मा अपने लोक को सिधारे ।
वायुदेव अपने पुत्र को लेकर घर आये और अञ्जना को वरदानों का सब हाल सुना कर उन्होंने अपना मार्ग लिया । हे रामचन्द्र ! यह हनुमान् वरदान पाकर उनके बल से और स्वाभाविक वेग से ऐसा भरपूर हुआ जैसे पानी से समुद्र भरा रहता है । यह निडर हो, ऋषियों के आश्रमों में जा जाकर, उपद्रव करने लगा। कहीं यज्ञ के पात्रों-स्र ग्मांडों-को, अग्निहोत्र की अग्नि को और पहनने की छालों को तोडता फोड़ता और छिन्न भिन्न कर देता था। बेचारे ऋषि शान्त स्वभाव के थे, करते ही क्या । इसे तो शम्भु ने ब्रह्मदण्डों से अवध्य कर ही दिया था। इसलिए वे लोग, इस बात को जानकर, इसके अपराध सहते थे। फिर केशरी और वायु ने इसे ऐसे काम करने से रोका भी तो भी यह मर्यादा का उल्लङ्गन ही करता गया । तब भृगु और अंगिरा के वंशवाले महर्षि इसके अपराध न सह कर साधारण द्रोध से शाप के वचन बोले कि 'हे बानर ! जिस बल के भरोसे तू हम लोगों को सताता है वह बल त